ЈАВНО ПРЕДУЗЕЋЕ „ЕЛЕКТРОПРИВРЕДА СРБИЈЕ“ БЕОГРАД

ЕЛЕКТРОПРИВРЕДА СРБИЈЕ ЈП БЕОГРАД-ОГРАНАК ТЕНТ

Улица: Богољуба Урошевића- Црног број 44.

Место:Обреновац

Број: 105-Е.03.01-31571/5-2019

12.04.2019

На основу члана 54. и 63. Закона о јавним набавкама („Службeни глaсник РС", бр. 124/12, 14/15 и 68/15), Комисија за јавну набавку броj 2810/2018(3000/1759/2018) за набавку услуга „ Ремонт турбоагрегата блока А2 ТЕНТ А,“ на захтев заинтересованог лица, даје

ДОДАТНЕ ИНФОРМАЦИЈЕ ИЛИ ПОЈАШЊЕЊА

У ВЕЗИ СА ПРИПРЕМАЊЕМ ПОНУДЕ

**Бр. 1.**

Пет и више дана пре истека рока предвиђеног за подношење понуда, заинтересовано лице је у писаном облику од наручиоца тражило додатне информације односно појашњења а Наручилац у року од три дана од дана пријема захтева објављује на Порталу јавних набавки и интернет страници Наручиоца,следеће информације, односно појашњења:

**ПИТАЊЕ 1**:

Молимо Вас да  омогућите да се, због увећаних трошкова,  гаранција за добро извршење посла, осим путем SWIFT-а преко Комерцијалне банке, може доставити, као до сада, поштом или лично.

**ОДГОВОР 1:**

Наручилац остаје при ставу да се банкарске гаранције доствљају путем SWIFT-а преко Комерцијалне банке

**ПИТАЊЕ 2**:

Да ли прихватате, као доказ испуњења прве тачке техничког капацитета, да уместо сајцуга 0,8т доставимо  сајцуге 1,6т?

**ОДГОВОР 2:**

Да, обзиром да сајцуг од 1,6т својом носивошћу покрива и тражени од 0,8т***.***

У складу са тим, измениће се и конкурсна документација у делу техничког капацитета.

**ПИТАЊЕ 3:**

Да ли прихватате као доказ остварених година радног стажа у струци, да то буде само наведено изјави, или је неопхоно да се то види из М ображаца (са додатком радне књижице, ако је пријава у М обрасцу млађа од траженог броја година, или низом М образаца). Последњих пар година закон налаже да се сваки пут када радник преко фирме иде у иностранство уради промена основа осигурања, чиме се мења и датум пријаве, тако да се у доста М образаца не види колико година радник заправо ради у фирми.

**ОДГОВОР 3:**

Остварене године радног стажа у струци Понуђач доказује попуњеним обрасцем број 9: Изјава Понуђача – кадровски капацитет. Понуђач ову изјаву даје под пуном материјалном и кривичном одговорношћу

*У складу са наведеним појашњењима Комисија ће израдити измене и допуне конкурсне документације и исте објавити на Порталу јавних набавки и интернет страници Наручиоца.*